Νέβεν Τζούρασεκ

Ο Νέβεν Τζούρασεκ (κροατικά: Neven Đurasek , γεννημένος στις 15 Αυγούστου 1998, στο Βαράζντιν) είναι Κροάτης ποδοσφαιριστής, ο οποίος αγωνίζεται ως αμυντικό χαφ στον Άρη Θεσσαλονίκης. Τα προηγούμενα χρόνια αγωνίστηκε διαδοχικά στη Ντιναμό Ζάγκρεμπ, Λοκομοτίβα Ζάγκρεμπ,  SC Dnipro-1, Ολίμπια Λουμπλιάνας και Σαχτάρ Ντονέτσκ καθώς και για την ομάδα νέων της Κροατίας .

Ποδοσφαρική καριέρα 
Ο Τζούρασεκ ξεκίνησε την καριέρα του στις ακαδημίες της γενέτειρά του, το Βαράζντιν, προτού μετακομίσει, το 2015, στα τμήματα υποδομής (Junior Team - U19) της Ντιναμό Ζάγκρεμπ, με την οποία υπέγραψε το πρώτο του επαγγελματικό συμβόλαιο (το 2016), όταν και προήχθη στη Ντίναμο Ζάγκρεμπ ΙΙ . Εκεί παρέμεινε για δύο σεζόν (2016-17 και 2017-18), παίρνοντας μέρος σε 36 αγώνες πρωταθλήματος. Με το μεστό και διορατικό παιχνίδι του, τράβηξε την προσοχή των εκπροσώπων του προπονητικού επιτελείου της πρώτης ομάδας, στην οποία εντάχθηκε το 2018. Πραγματοποίησε το ντεμπούτο του για τον σύλλογο στις 28 Απριλίου 2018 σε έναν αγώνα εναντίον της Ριέκα (εκτός έδρας ήττα με 0-1) . Παράλληλα, πραγματοποίησε και έκανε πέντε εμφανίσεις στο UEFA Youth League. Λίγο αργότερα πραγματοποίησε άλλες δυο ολιγόλεπτες συμμετοχές στο Κροατικό πρωτάθλημα με την πρώτη ομάδα της Ντιναμό Ζάγκρεμπ  και τη σεζόν 2018-19 παραχωρήθηκε ως δανεικός στη Λοκομοτίβα Ζάγκρεμπ (15 συμμετοχές). Στη συνέχεια είχε μια διετή παρουσία (2019-21), επίσης ως δανεικός, στη Βαράζντιν, όπου σε 63 συμμετοχές είχε τέσσερα γκολ και τρεις ασίστ. Στις 24 Ιουνίου 2021, παραχωρήθηκε εν νέου ως δανεικός (και με δικαίωμα εξαγοράς του κατά το τέλος της σεζόν), στην SC Dnipro-1  αλλά δεν πρόλαβε να αγωνιστεί σε περισσότερα από 18 παιχνίδια (σ. σ. στα 17 εξ’ αυτών ήταν βασικός) καθώς ξέσπασε ο πόλεμος στην Ουκρανία και αναγκάστηκε να επιστρέψει στη χώρα του. Η Ντίναμο Ζάγκρεμπ τον παραχώρησε εκ νέου ως δανεικό στην Ολίμπια Λουμπλιάνα τον Απρίλιο του 2022  όπου και αγωνίστηκε σε έξι παιχνίδια με προπονητή τον Ρόμπερτ Προσινέτσκι. Στις 30 Ιουλίου 2022, η Σαχτάρ Ντόνετσκ αγόρασε τον Τζούρασεκ μ’ ένα ποσό της τάξεως των 850.000 ευρώ . Ο Κροάτης αγωνίστηκε σε 26 παιχνίδια – εκ των οποίων τα πέντε για το Τσάμπιονς Λιγκ – έχοντας ένα γκολ και τρεις ασίστ . Αν και είχε υπογράψει διετές συμβόλαιο συνεργασίας με τη Σαχτάρ, στις 30 Ιουνίου 2023, ο Τζούρασεκ ανακοίνωσε, στη σελίδα του στο Instagram. την αποχώρησή του από τον σύλλογο της Ουκρανίας. 

Στις 5 Ιουλίου 2023, υπέγραψε διετές (με οψιόν ανανέωσης και για τρίτο χρόνο) συμβόλαιο συνεργασίας με τον Άρη Θεσσαλονίκης .Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ .

Εθνικές ομάδες 
Το 2015, πραγματοποίησε το ντεμπούτο του ως μέλος της εθνικής ομάδας νέων της Κροατίας (Κ-17) , με τη φανέλα της οποίας είχε συνολικά, 15 συμμετοχές.
Ως μέλος της Εθνική Κροατίας Κ-21 συμμετείχε στο Ευρωπαϊκό Πρωτάθλημα Ποδοσφαίρου Κ-21 .

Τίτλοι  

Ντινάμο Ζάγκρεμπ:  Πρωτάθλημα Κροατίας : 2017-18, Κύπελλο Κροατίας : 2017-18 
Σαχτάρ Ντόνετσκ:   Πρωτάθλημα Ουκρανίας : 2022-23

Παραπομπές

Πηγές 
 Προφίλ στο transfermarkt.com
 Προφίλ στο playmakerstats.com

Κροάτες ποδοσφαιριστές
Ποδοσφαιριστές Άρη Θεσσαλονίκης
Μέσοι ποδοσφαιριστές
Ποδοσφαιριστές Εθνικής Κροατίας
Ποδοσφαιριστές Εθνικής Κροατίας Κ21
Ποδοσφαιριστές Ντιναμό Ζάγκρεμπ
Ποδοσφαιριστές ΝΚ Λοκομοτίβα
Ποδοσφαιριστές ΝΚ Ολίμπια Λιουμπλιάνα (2005)
Ποδοσφαιριστές ΦΚ Σαχτάρ Ντονέτσκ
Ποδοσφαιριστές Πρβα Λίγκα
Ποδοσφαιριστές Πρέμιερ Λιγκ Ουκρανίας
Ποδοσφαιριστές Πρβα Λίγκα Σλοβενίας
Κροάτες ποδοσφαιριστές στο εξωτερικό
Ξένοι ποδοσφαιριστές στην Ουκρανία